รู้จัก Supalai Oriental สุขุมวิท 39 พื้นที่สีเขียวของคนอยู่อาศัยใจกลางเมือง
หากพูดถึงแบรนด์คอนโดมิเนียมที่ให้ความคุ้มค่าเหมาะสมกับราคา  “แบรนด์ศุภาลัย” คงเป็นหนึ่งในคำตอบของใครหลายคน  หนึ่งโครงการคอนโดมิเนียมในย่านสุขุมวิทของแบรนด์ศุภาลัยมีชื่อว่า Supalai Oriental สุขุมวิท 39 โครงการนี้ถือว่าเป็นอีกหนึ่งโปรเจกต์ใหญ่ของแบรนด์ศุภาลัย เลยก็ว่าได้
26 ม.ค. 2565

รู้จัก Supalai Oriental สุขุมวิท 39 พื้นที่สีเขียวของคนอยู่อาศัยใจกลางเมือง 
ศุภาลัย x ลงทุนแมน
หากพูดถึงแบรนด์คอนโดมิเนียมที่ให้ความคุ้มค่าเหมาะสมกับราคา 
“แบรนด์ศุภาลัย” คงเป็นหนึ่งในคำตอบของใครหลายคน
หนึ่งโครงการคอนโดมิเนียมในย่านสุขุมวิทของแบรนด์ศุภาลัยมีชื่อว่า Supalai Oriental สุขุมวิท 39
โครงการนี้ถือว่าเป็นอีกหนึ่งโปรเจกต์ใหญ่ของแบรนด์ศุภาลัย เลยก็ว่าได้
รู้หรือไม่ว่า Supalai Oriental สุขุมวิท 39 เป็นคอนโดมิเนียม High Rise ที่มีจำนวน 1,046 ยูนิต 
และยังเป็นหนึ่งในโครงการไม่กี่แห่งในย่านสุขุมวิท ที่มีที่จอดรถรองรับลูกบ้านถึง 100%
มากไปกว่านั้น ที่ตั้งโครงการยังอยู่ใกล้ระบบขนส่งสาธารณะหลากหลาย
ไม่ว่าจะเป็น BTS พร้อมพงษ์, MRT เพชรบุรี, ARL มักกะสัน และท่าเรืออิตัลไทย 
พอเป็นแบบนี้ ลูกบ้านก็สามารถเดินทางได้อย่างสะดวกสบาย ทั้งทางบกและทางเรือ
แล้วอะไรคือปัจจัยที่ทำให้ Supalai Oriental สุขุมวิท 39 น่าสนใจ ในทำเลสุขุมวิท ?
ลงทุนแมนจะเล่าให้ฟัง
ทำเลสุขุมวิทเปรียบเสมือนเมืองเล็ก ๆ ที่มีความพร้อมด้านสิ่งอำนวยความสะดวกอยู่มากมาย
ไม่ว่าจะเป็นศูนย์การค้ายักษ์ใหญ่อย่าง เอ็มควอเทียร์ หรือโรงพยาบาลชั้นนำอย่างโรงพยาบาลกรุงเทพ
ในแง่ของการศึกษา ทำเลสุขุมวิท เป็นที่ตั้งของสถาบันการศึกษาชั้นนำไม่น้อย 
เช่น โรงเรียนนานาชาติ NIST International School และ มหาวิทยาลัยศรีนครินทรวิโรฒ
ขณะเดียวกัน Supalai Oriental สุขุมวิท 39 ยังตั้งอยู่ไม่ไกลจากซอยทองหล่อ 
ซึ่งเป็นศูนย์รวมไลฟ์สไตล์ของคนรุ่นใหม่ใจกลางเมือง 
เพียง 3 กิโลเมตร หรือเพียง 1 สถานีรถไฟฟ้าเท่านั้น
พูดง่าย ๆ ว่า ลูกบ้านสามารถมาพักผ่อนหย่อนใจในซอยทองหล่อได้ตลอดเวลา 
ไม่ว่าจะเป็น ร้านอาหารญี่ปุ่นชื่อดัง และออนเซ็นขึ้นชื่อของชาวญี่ปุ่นอย่าง Yunomori Onsen & Spa
ปัจจัยเหล่านี้ยังส่งผลให้ย่านสุขุมวิทเป็นจุดหมายที่น่าสนใจของนักท่องเที่ยว รวมถึงชาวญี่ปุ่นอีกด้วย
ทั้งหมดนี้สะท้อนได้ว่า ทำเลสุขุมวิท กลายเป็นหนึ่งทำเลที่น่าจับตามอง และน่าลงทุนไม่น้อย 
เพราะอย่าลืมว่า ยิ่งนานวัน ที่ดินใจกลางเมืองย่อมหายากขึ้นเรื่อย ๆ ยิ่งเป็นย่าน CBD ด้วยแล้ว 
ไม่ว่าเวลาจะผ่านไปนานเท่าไร ก็ยังคงมีการเคลื่อนไหวในแง่ของการลงทุนอยู่เสมอ
ทีนี้ เราลองมาทำความรู้จัก Supalai Oriental สุขุมวิท 39 กันบ้าง
Supalai Oriental สุขุมวิท 39 มีทั้งหมด 4 อาคาร บนที่ดินกว่า 10 ไร่
ที่น่าสนใจคือ โครงการนี้ มีพื้นที่สีเขียวทั้งหมดกว่า 3 ไร่ 
ซึ่งก็เรียกได้ว่าเป็นหนึ่งในไม่กี่โครงการที่มีสัดส่วนพื้นที่สีเขียว 
ต่อพื้นที่อยู่อาศัยมากที่สุดแห่งหนึ่งในย่านสุขุมวิท เลยทีเดียว
นอกจากนี้ โครงการนี้ยังถูกยกระดับการให้บริการ
ด้วยการสร้าง Sky Garden และ Sky Lounge บนชั้นดาดฟ้า เพื่อให้ลูกบ้านได้สัมผัสประสบการณ์การอยู่กับธรรมชาติใจกลางกรุงเทพฯ
ไม่เพียงจะพบกับการออกแบบพื้นที่สีเขียวแบบจัดเต็ม
แต่การพักอาศัยของลูกบ้านก็เป็นเรื่องสำคัญที่แบรนด์ศุภาลัย ไม่เคยมองข้าม
Supalai Oriental สุขุมวิท 39 จึงมีห้องพักอาศัยหลากหลายรูปแบบ ตั้งแต่ 39 ถึง 355 ตารางเมตร
เช่น Penthouse พื้นที่ใช้สอย 355 ตารางเมตร มี 4 ห้องนอน 5 ห้องน้ำ 
ภายในห้องพักอาศัย ยังถูกตกแต่งด้วยวัสดุเกรดพรีเมียม พื้นเอ็นจิเนียร์ วูด
ซึ่งในทุกห้องพักอาศัย ของ Supalai Oriental สุขุมวิท 39 
จะเป็นห้องที่มีเพดานสูง 2.55 เมตร สูงไปจนถึง 3.00 เมตร 
เพื่อช่วยให้ห้องพักอาศัยดูโปร่งโล่งสบายตา เหมาะสำหรับการพักอาศัยเป็นอย่างมาก
 
ทีนี้ ลองมาดูสิ่งอำนวยความสะดวกส่วนกลางกันบ้าง
มากไปกว่าการพักอาศัยในห้องที่ถูกออกแบบมาเป็นอย่างดี พื้นที่ใช้สอยกว้างขวาง
โครงการนี้ยังมีสิ่งอำนวยความสะดวกส่วนกลางที่น่าสนใจไม่แพ้กัน
ตัวอย่างก็เช่น 
- สระว่ายน้ำระบบเกลือ ห้องซาวน่า ห้องฟิตเนส 
- เลานจ์ส่วนตัว 
- Shuttle Service และรถกอล์ฟ คอยบริการรับส่งลูกบ้านของโครงการ 
- มุมพักผ่อนถ่ายรูปเก๋ ๆ อย่าง Leaf Trellis, Qi Gong’s Lawn และ Moongate & Swing ภายในสวนส่วนตัวของโครงการ
พูดง่าย ๆ ว่า ลูกบ้านของโครงการสามารถเข้าถึงสิ่งอำนวยความสะดวกและบริการได้อย่างครบถ้วน ตอบโจทย์ทุกไลฟ์สไตล์การใช้ชีวิต
แล้วด้านราคา Supalai Oriental สุขุมวิท 39 เป็นอย่างไร ?
ต้องบอกว่าปัจจุบัน Supalai Oriental สุขุมวิท 39 
มีราคาขายเฉลี่ย 130,000 บาทต่อตารางเมตร 
และมีราคาขายเริ่มต้น 5.5 ล้านบาท อ้างอิงจากข้อมูล ณ วันที่ 11 ม.ค. 2565
มาถึงตรงนี้คงสรุปได้ว่า การพักอาศัยในโครงการ Supalai Oriental สุขุมวิท 39 เปรียบเสมือนกับการพักอาศัยที่สามารถยกระดับคุณภาพชีวิตกลางเมืองให้ดีขึ้น ด้วยพื้นที่สีเขียวกว่า 3 ไร่
และยังคงเสน่ห์วิถีชีวิตใจกลางเมือง ที่เต็มไปด้วยความสะดวกรอบด้าน
สุดท้ายแล้ว ไม่ว่าใครก็ย่อมต้องการที่อยู่อาศัยในโครงการที่มีคุณภาพ  
ไปพร้อม ๆ กับการลงทุนอสังหาริมทรัพย์ในทำเล CBD ที่มีมูลค่าเพิ่มไปในตัว อย่างทำเลสุขุมวิท
ซึ่งก็ปฏิเสธไม่ได้เลยว่า โครงการ Supalai Oriental สุขุมวิท 39 เป็นตัวเลือกที่ไม่ควรมองข้าม..
Reference
​​-
 39